ปาณิสรา อารยะสกุล

ปาณิสรา อารยะสกุล (นามเดิม ศิริพร พิมพ์ปรุ; เกิด 16 ธันวาคม พ.ศ. 2524) ชื่อเล่น โอปอล์ เป็นนักแสดง พิธีกร นักร้อง และดีเจหญิงชาวไทย

**ประวัติ**
ปาณิสรา มีชื่อแต่แรกเกิดว่า ศิริพร พิมพ์ปรุ เกิดเมื่อวันที่ 16 ธันวาคม พ.ศ. 2524 ที่เขตหลักสี่ กรุงเทพมหานคร สำเร็จการศึกษาระดับชั้นมัธยมศึกษาตอนต้นจากโรงเรียนราชินีบน และตอนปลายจากโรงเรียนเตรียมอุดมศึกษา (ต.อ.รุ่น 60) แผนอังกฤษ-ฝรั่งเศส ระดับอุดมศึกษาจาก คณะนิเทศศาสตร์ จุฬาลงกรณ์มหาวิทยาลัย เกียรตินิยมอับดับสอง ต่อมาได้เป็น นักแสดง ในสังกัด จีดีเอช ห้าห้าเก้า ในเครือ จีเอ็มเอ็ม แกรมมี่ 
เธอเคยรับหน้าที่โปรดิวเซอร์พร้อมกับเพื่อนจากคณะนิเทศศาสตร์ จุฬาลงกรณ์มหาวิทยาลัย ในการสร้างซิตคอมเรื่อง "เนื้อคู่ประตูถัดไป" ให้ GTH และแสดงเป็นตัวละครในซิตคอมเรื่องนี้ด้วย นอกจากนี้ยังเคยเป็นนักจัดรายการวิทยุของ Atime Media อีกด้วย
นอกจากนั้นเธอยังเป็นเจ้าของธุรกิจ บริษัท นางแมวป่า และ บริษัท โอกาแฟ ผู้ผลิตและจัดจำหน่าย Skin Care ในนาม โอปโซพ

**ชีวิตส่วนตัว**
ปาณิสราได้คบหาดูใจกับสมิทธิ์ อารยะสกุล โดยได้จัดพิธีหมั้นและจดทะเบียนสมรสเมื่อวันที่ 23 มีนาคม 2557 ที่โรงแรมเอราวัณ และมีพิธีฉลองมงคลสมรสขึ้นเมื่อวันที่ 6 เมษายน 2557 ณ โรงแรมพลาซ่าแอททินี ปัจจุบันมี บุตร-ธิดา 2 คน เป็นฝาแฝดชาย หญิง ชื่อ อลินและอลัน เกิดเมื่อวันจันทร์ที่ 28 กันยายน พ.ศ. 2558

**จุดยืนทางการเมือง**
ปาณิสราสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

**ผลงาน**

**ดีเจ**
 94EFM มีเรื่อง...ก่อนนอน วันพฤหัสบดี 21.00-23.00น. จัดคู่กับ ดีเจเชาเชา 

**ภาพยนตร์**

**ละครโทรทัศน์**

**ละครเวที**
 ลำซิ่งซิงเกอร์ รับบท...น้อยหน่า

**มิวสิกวิดีโอ**
 คนในเพลงเหงา - พาสเทลส์ (พ.ศ. 2552)- สุดหล่อ   พล่ากุ้ง Featuring โอปอล์ 2553- first kiss พีท เดอะสตาร์ (Feat.Vietrio) 2553

**เพลง**
เพลง  ดาวมหาลัย
*เพลง สุดหล่อ feat. โอปอล์ ปาณิสรา ร้องคู่กับพล่ากุ้งในอัลบัม มาเจต้า สามช่าพั้งค์
*เพลง อยากบอกว่ารักเธอ
*เพลง ฉันรักผัวเขา
*เพลง ลั้นลา feat. โอปอล์ ปาณิสรา ร้องคู่กับ ชิน ชินวุฒ และ ปรีติ บารมีอนันต์
*เพลง สัตว์ประหลาด Link Corner feat. โอปอล์ ปาณิสรา

**พิธีกร**
 Princess Diary- Sis studio- มาดามร้อยเล่มเกวียน- ฮัลโหลวันหยุด- คลิกไปเที่ยวไป- Happy Morning- Sisterday- ดาวอาสา- ศึกน้ำผึ้งพระจันทร์- OMG- อัพทูยูคู่ซ่า ร่วมกับ เกียรติ กิจเจริญ- วันนี้- 4 มติ- OPAL LAW เฟิร์ม- ลิปซิงค์แบทเทิลไทยแลนด์- กี้ซดโอปโซ้ย- โอปชี้กี้ช้อป   - รางวัลนาฏราช ครั้งที่ 3- รางวัลนาฏราช ครั้งที่ 4- รางวัลนาฏราช ครั้งที่ 7- รางวัลนาฏราช ครั้งที่ 10

**พากย์**
 Puss in boots (พ.ศ. 2554) พากย์เสียง คิตตี้ ซอฟท์พอว์- แอนิเมชั่นประวัติพระพุทธเจ้า(The life of Buddha) พากย์เสียง นางราคา

**คอนเสิร์ต**
 A-TIME * AF คนพันธุ์ A , The Reality Concert (ดีเจเอไทม์ ปะทะ เอเอฟ) ณ ธันเดอร์โดม เมืองทองธานี- The Singer Concert (เดอะซิงเกอร์ คอนเสิร์ตมิ้น / อ๊อฟ) โอปอล์เป็นแขกรับเชิญ- โก๊ะตี๋ Cafe On stage ณ รอยัล พารากอน ฮอลล์ ศูนย์การค้าสยามพารากอน- Devils & Divas Comedy Concert ณ ธันเดอร์โดม เมืองทองธานี
Devils :มัม ลาโคนิค / โอปอล์ ปาณิสรา พิมพ์ปรุ /ฮาย อาภาพร นครสวรรค์ 
Divas :ตู่ นันทิดา แก้วบัวสาย / แอม เสาวลักษณ์ ลีละบุตร/ตุ๊ก วิยะดา โกมารกุล ณ นคร- DJ on stage ณ หอประชุมใหญ่ มหาวิทยาลัยธรรมศาสตร์ ท่าพระจันทร์- Opal on stage ณ หอประชุมใหญ่ มหาวิทยาลัยธรรมศาสตร์ ท่าพระจันทร์- DJs on stage VS The Star ณ รอยัล พารากอน ฮอลล์ ศูนย์การค้าสยามพารากอน- เทยแฟร์เฟสติวัลคาร์นิวัลแห่แหนประจำปี 2557 ณ เมืองไทย จีเอ็มเอ็มไลฟ์เฮาส์- เทยแฟร์เฟสติวัลคาร์นิวัลแห่แหนประจำปี 2559 "เทยแฟร์ แม่ครองเมือง" ณ ธันเดอร์โดม เมืองทองธานี

**รางวัล**
2005 :: รางวัลนักแสดงสมทบหญิงยอดเยี่ยม สตาร์ เอ็นเตอร์เทนเม้นท์ อวอร์ดส์ ครั้งที่ 4 ประจำปี 2548 จากภาพยนตร์เรื่อง "เพื่อนสนิท"
2011 :: 10 Most influential of the year เป็นผู้หญิง1ใน10 ของเมืองไทยที่ได้รับรางวัล ซึ่งได้รับในสาขาผู้หญิงที่มีอิทธิพลในด้านแฟชั่นของเมืองไทย
2012 ::ได้รับรางวัล Young&Smart Vote ประเภท fashion icon stylish girl จากนิตยสารสุดสัปดาห์
2012 :: รับรางวัล สวยพลิกโฉม ในงานประกาศรางวัล Women Health Awards 2012
2013 :: รางวัลประกาศเกียรติคุณแก่สตรี สามัญชนและสถานีองค์การดีเด่น เนื่องในวันสตรีสากลซึ่งได้รับการเทิดทูนให้เป็นสามัญชนแม่พิมพ์ของสตรีในปัจจุบัน

**อ้างอิง**

**แหล่งข้อมูลอื่น**
  โอปอล์ เว็บไซต์ทวิตเตอร์-  อินสตาแกรมของโอปอล์ ปาณิสรา

หมวดหมู่:บุคคลจากโรงเรียนราชินีบน
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:นักจัดรายการวิทยุ
หมวดหมู่:บุคคลจากกรุงเทพมหานคร‎‎
หมวดหมู่:บุคคลในสังกัดเอไทม์ มีเดีย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564